钦定古今图书集成/明伦汇编/氏族典/第245卷 > 张彀
## 钦定古今图书集成/明伦汇编/氏族典/第245卷 > 张彀

按《金史张彀传》，“彀字伯英，许州临颍人。大定二十八
年进士，调宁陵县主簿，改泰定军节度判官，率儒士
行乡饮酒礼。改同州观察判官，除同知郑州防御使
事，改北京盐使。丁父忧。服除，再迁监察御史。从伐宋，
迁武宁军节度副使，居母忧。贞祐二年，改惠民司令，
历河南治中、隰州刺史、刑部郎中，同知河南府事，迁”
河东南路转运使，兴定元年，以疾卒。彀天性孝友，任
子悉先诸弟，俸入所得，亦委其弟掌之，未尝问有无
云。